Pljosnati crvi
Pljosnati crvi (latinski Platyhelminthes; grč. πλατύ platy = ravno, pljosnato + ἕλμινς, ἑλμινθ-helminth- = crv) su koljeno relativno jednostavnih bilateralnih, nesegmentiranih organizama, beskičmenjaka, mehkog tijela. Za razliku od ostalih dvosimetrijskih organizama, oni nemaju celom (koji nemaju sekundarnu tjelesnu šupljinu) i nemaju specijaliziran krvotok i respiratorne organe, što ih ograničava na složene oblike koji omogućuju kisiku i hranjivim tvarima prolazak kroz njihova tijela putem difuzije. Digestivna šupljina ima samo jedan otvor i za gutanje (unos hranjivih sastojaka) i za uklanjanje neprobavljenog otpada; posljedica toga je da se hrana ne može kontinuirano prerađivati. U tradicionalnim medicinskim tekstovima Platyhelminthes se dijele na Turbellaria, koje su uglavnom neparazitske životinje poput planarija i tri potpuno parazitske skupine: Cestoda, Trematoda i Monogenea; međutim, budući da je za turbelarije od tada dokazano da nisu monofiletke, ova je klasifikacija zastarjela. Slobodno živući crvi uglavnom su grabežljivci i žive u vodi ili u hladu vlažnih kopnenih sredina, poput gomila listova. Cestode (trakavice) i trematode imaju složene životne cikluse, sa zrelim fazama koje žive kao paraziti u probavnom traktu riba ili kopnenih kičmenjaka, i međufaznim stadijima koji infestiraju sekundarne domaćine. Jaja trematoda izlučuju se iz njihovih glavnih domaćina, dok odrasle cestode stvaraju ogroman broj hermafroditnih, segmenata proglotida, koji se odvajaju kada sazriju, izlučuju se, a zatim ispuštaju jaja. Za razliku od ostalih parazitskih skupina, Monogenea su vanjski paraziti koji infestiraju vodene životinje, a njihove se larve preobražavaju u odrasle oblike, nakon pripajanja za pogodnog domaćina.   Acoelomorpha, kao bazni bilateralni organizmi- bliže su izvornim bilaterijama nego bilo kojim drugim modernim skupinama. Preostale Platyhelminthes tvore monofiletsku grupu, koja sadrži sve (i samo) potomke zajedničkog pretka koji je i sam član grupe. Ponovno definirani Platyhelminthes dio je grupe Lophotrochozoa, jedne od tri glavne skupine složenijih bilateralija. Te su analize zaključile da se redefinirana Platyhelminthes, izuzev Acoelomorpha, sastoje od dvije monofiletne podskupine, Catenulida i [Rhabditophora], s tim da Cestoda, Trematoda i Monogenea formiraju monofileskuu podskupinu unutar jedne grane Rhabditophora. Stoga se tradicijskaa podgrupa "Turbellaria" sada smatra parafiletskom, jer isključuje potpuno parazitske grupe, iako su porijeklom iz jedne skupine "praturbelarija". Dvije planarijske vrste uspješno se koriste na Filipinima, Indoneziji, Havajima, Novoj Gvineji i Guamu za biološku kontrolu populacija uvedenog divovskog afričkog puža Achatina fulica, koji je istjerao domaće puževe. Međutim, same ove plarijani predstavljaju ozbiljnu prijetnju urođenim puževima i ne bi ih trebalo koristiti za biološku kontrolu. U sjeverozapadnoj Evropi postoji zabrinutost zbog širenja novozelandskog planarija Arthurdendyus triangulatus koja je predator kišne gliste.